
# Зөфәр Дәүләтов: «Син бәхетле миннән башка да»

(ШИГЫРЬ)

Тормышыңа мин кирәкми инде,

Син бәхетле миннән башка да.

Ятларныкы итте язмыш сине,

Йөрәккәең хәзер башкада.

Үкенечләр өчен калдың мәллә,

Күңел түрләремә кердең дә?

Акылымнан язып сөяр булам,

Синдәй якын түгел беркем дә!


Уйларымнан чыгып кит, дисәм дә,

Йөрәк һаман сиңа ашкына.

Хыялымда гына йөрсәң дә,

Тынар сыман түгел ташкыны.

Синнән башка яшәү – яшәү түгел,

Син бердәнбер мине җилкеткән.

Сине уйлап гомер кичәм менә,

Син бәхетле булсаң – шул җиткән.



Следите за самым важным и интересным в Telegram-каналеТатмедиа

## Нет комментариев
Зөфәр Дәүләтов: «Син бәхетле миннән башка да»